BODOLAND रादाब: मुसलपुर, 10 मे : बाक्सा जिल्ला 63 नं चापागुरि बियाबनिफ्राय इउपिपिएल दोलोनि जानानै देरहालांना आसाम एसेम्बब्लिआव केबिनेट मन्थ्रि मोननो हानाय इउ.जि ब्रम्हखौ लानानै गोजोननाय फोरमायदों बिटिसिनि मावफुं सोद्रोमा राकेश ब्रम्ह बिथांआ । मावफुं सोद्रोमा राकेश ब्रम्ह बिथांआ खौरांगिरिफोरनि सिगांआव बुंंथियोदि बाक्सा जिल्लानि 63 नं चापागुरि बियाबनिफ्राय भारत उदांस्रि समनिफ्रायनो केबिनेट मन्थ्रि मोननो हायाखैमोन नाथाय बे बाराव गिबि खेबनि थाखाय इउ.जि ब्रम्ह बिथांआ मोननो हादों । आरो बाक्सा जिल्लानि गेजेरावनो जौगाथाइनि खामानि मावनो सुबिदा गोनांसिन जासिगोन होनना फोरमायथिदों । इउ.जि ब्रम्हखौ देरहाहोनानै आसाम एसेम्बब्लिआव केबिनेट मन्थ्रि बिबानखौ होनायनि थाखाय राकेश ब्रम्ह बिथांआ गोदानै सायख’जानाय चीप मिनिस्टार ड• हिमन्त बिस्व सर्मा आरो बिटिसिनि गाहाय मावफुंगिरि प्रमद बर’ बिथांमोननो गोजोन हामलायथि बावहरदों । लोगोसेनो बाक्सा जिल्लानिफ्राय केबिनेट मन्थ्रि मोननो हानायाव गोबांथार फरायसा आफादफोरजों लोगोसेनो समाज सिबियारि आफाद आरो रायजो राजाफोरा रंजादों आरो गोजोननाय फोरमायदों ।